ปจด.เคลื่อนมาตอนนี้จากเดือนม.ค. แต่ช่วงเดือนพ.ย-ธ.ค. มีประจำเดือนถี่มาก รอบแรก2-5พ.ย. รอบ2 19-23 พ.ย. รอบที่3 30-4ธ.ค. รอบสุดท้าย25-31ธ.ค. หลังจากนั้น ปจด.ก็ไม่มาจนถึงวันนี้ แต่ก่อนที่จะเป็นอาการนี้คือลืมกินยาคุมไป3เม็ดตอนเดือนพ.ย. ลืมกินอีก2เม็ดเดือนธ.ค.(ชนิด28เม็ด)ในเดือน ม.ค.จะมีรอบเดือนวันที่22แต่ไม่มา ผ่านไป7วัน ตรวจครรภ์ขึ้นขีดเดียว ผ่านไปอีก14วัน ตรวจก็ขึ้นขีดเดียว ผ่านไป20วันตรวจก็ยังขึ้นขีดเดียว อยากทราบว่ามันจะมาตอนไหนรึต้องกินยาอะไร จะตั้งครรภ์มั้ย ตอนนี้กิยาคุมเหลืออยู6เม็ดแล้ว มีอาการปวดหัวมาก(เป็นประจำก่อนมีปจด.)ปวดหลัง ปวดขา อึดอัดตัวเอง
สวัสดีค่ะ หากทานยาคุมกำเนิดอยู่ และมีการลืมทานยาคุมไป 3 เม็ดในเดือน พ.ย. และทำให้มีเลือดออกมา 3 ครั้งในช่วงเดือน พ.ย. คือ 2-5 พ.ย. 19-23 พ.ย. และ 30 พ.ย.- 4 ธ.ค. ก็น่าจะเกิดจากผลของการลืมทานยาคุมได้ค่ะหากหลังจากนั้น ก็ยังได้ทานยาคุมอยู่ และทนจนครบ 28 เม็ดแล้ว แต่ไม่มีประจำเดือนมา หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น และอาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกบางลง โดยเฉพาะยาคุมชนิดที่มีฮอร์โมนต่ำ จึงไม่มีเลือดประจำเดือนออกมาค่ะ แต่หากยังทานไม่ครบ 28 เม็ด ก็ควรรอทานให้ครบเสียก่อน หากไม่มีมา ก็ควรตรวจซ้ำดูอีกครั้งค่ะส่วนอาการปวดหัว ปวดหลัง ปวดขา หากไม่ได้เปลี่ยนยี่ห้อยาคุม ก็ไม่น่าเกิดจากผลข้างเคียงของยา แต่อาจเกิดจากสาเหตุ เช่น การมีความเครียด วิตกกังวล นอนไม่หลับ พักผ่อนน้อย ทำงานมากไป เป็นต้น หากอาการเป็นต่อเนื่อง ก็ควรไปพบแพทย์เพื่อตรวจค่ะ